stanford-oval/wikipedia huggingface dataset:
สวนสัตว์เมโทรริชมอนด์

| สวนสัตว์เมโทรริชมอนด์ |
| --- | --- |
ทางเข้าด้านหน้าสวนสัตว์เมโทรริชมอนด์ใน ค.ศ. 2024

37°22′54″N 77°46′03″W﻿ / ﻿37.3818°N 77.7674°W﻿ / 37.3818; -77.7674
วันที่เปิด: 22 เมษายน ค.ศ. 1995
ที่ตั้ง: โมสลีย์ เทศมณฑลเชสเตอร์ฟีลด์ รัฐเวอร์จิเนีย
พื้นที่: 70 เอเคอร์ (28 เฮกตาร์)
จำนวนสัตว์: 2,000 ตัว
จำนวนสปีชีส์: กว่า 190 สปีชีส์
สมาชิกภาพ: สมาคมสัตววิทยาแห่งอเมริกา
ผู้อำนวยการ: จิม แอนเดลิน
เว็บไซต์: www.metrorichmondzoo.com
สวนสัตว์เมโทรริชมอนด์ (อังกฤษ: Metro Richmond Zoo) เป็นสวนสัตว์เอกชนที่มุ่งแสวงหากำไรในเทศมณฑลเชสเตอร์ฟีลด์ รัฐเวอร์จิเนีย ซึ่งตั้งอยู่บริเวณใจกลางรัฐเวอร์จิเนีย ริมทางหลวงสหรัฐหมายเลข 360 (ถนนฮัลสตรีต) ห่างจากริชมอนด์ไปทางตะวันตกเฉียงใต้ประมาณ 20 ไมล์ สวนสัตว์เมโทรริชมอนด์ครอบคลุมพื้นที่ประมาณ 70 เอเคอร์ (28 เฮกตาร์) และเป็นที่อยู่อาศัยของสัตว์ประมาณ 2,000 ตัว จากกว่า 190 สปีชีส์ ที่รวมถึงยีราฟลายร่างแห, แรดขาว, เสือดาวหิมะ, เสือชีตาห์ และม้าลายแกรนต์
สวนสัตว์แห่งนี้ได้รับการรับรองจากสมาคมสัตววิทยาแห่งอเมริกา (ZAA) และมีการรวบรวมอันดับวานรที่ใหญ่ที่สุดแห่งหนึ่งในสหรัฐ[ต้องการอ้างอิง]
ประวัติ

สวนสัตว์เปิดให้สาธารณชนเข้าชมเมื่อวันที่ 22 เมษายน ค.ศ. 1995 และเป็นที่อยู่อาศัยของสัตว์ 167 ตัวจาก 15 สปีชีส์ในขณะนั้น
ส่วน ค.ศ. 2003 เป็นปีเปิดตัวบริการซาฟารีสกายไรด์ของสวนสัตว์ ซึ่งเป็นบริการนั่งรถชมวิวบนท้องฟ้า 15 นาทีที่ให้ผู้มาเยี่ยมชมได้ชมทัศนียภาพส่วนใหญ่ของสวนสัตว์จากมุมสูง และเป็นปีที่เปิดให้บริการโซนอเมริกาเหนือของสวนสัตว์ดังกล่าว กระทั่ง ค.ศ. 2006 เป็นปีเปิดตัวจังเกิลแครูเซิล และคิดดีไรส์ ต่อมาใน ค.ศ. 2008 มีการเปิดตัวส่วนขยายมูลค่า 250,000 ดอลลาร์สหรัฐ ซึ่งนำเสนอการนั่งรถซาฟารีผ่านกรงสัตว์แห่งใหม่ขนาด 8 เอเคอร์ (32,000 ตร.ม.) โดยมีผู้มาเยี่ยมชมใน "รถไฟ" สองคัน จากนั้น ในฤดูใบไม้ร่วง ค.ศ. 2013 สวนสัตว์ได้ติดตั้งยอดไม้ซูฟารี ซึ่งเป็นสวนสนุกซิปไลน์และผจญภัยที่ตั้งอยู่ด้านนอกทางเข้าสวนสัตว์ และใน ค.ศ. 2019 ทางสวนสัตว์ได้เปิดตัวเครื่องเล่นครอปทาวเวอร์ ซึ่งผู้เข้าชมจะได้ลอยขึ้นไปสูงถึง 30 ฟุต
ครั้นหลังจากการระบาดทั่วของโควิด-19 ใน ค.ศ. 2020 ทางสวนสัตว์จึงปิดให้บริการในเดือนมีนาคม อย่างไรก็ตาม ตั้งแต่วันที่ 7 พฤษภาคม ถึงวันที่ 13 มิถุนายน ค.ศ. 2020 ทางสวนสัตว์ได้ให้บริการอีกครั้งในรูปแบบขับผ่าน โดยผู้เยี่ยมชมสามารถนำรถยนต์ส่วนตัวเข้ามาขับชมสัตว์ได้ ซึ่งต่อมา ทางสวนสัตว์ได้เปิดให้นักท่องเที่ยวเดินเท้าเข้าชมอีกครั้ง แต่ทัวร์แบบขับผ่านจะเปิดให้บริการอีกครั้งตั้งแต่วันที่ 7 ธันวาคม ค.ศ. 2020 ถึงวันที่ 27 กุมภาพันธ์ ค.ศ. 2021
ดูเพิ่ม

รายชื่อสวนสัตว์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สวนสัตว์เมโทรริชมอนด์
เว็บไซต์ทางการ Metro Richmond Zoo
สวนสัตว์เมโทรริชมอนด์ ที่เฟซบุ๊ก
จิรัชพงศ์ ศรีแสง

| จิรัชพงศ์ ศรีแสง |
| --- | --- |

สารนิเทศภูมิหลัง
เกิด: 9 มีนาคม พ.ศ. 2540 (27 ปี)
สัญชาติ: ไทย
ส่วนสูง: 185 เซนติเมตร
อาชีพ: นักแสดง
ปีที่แสดง: 2560-ปัจจุบัน
ผลงานเด่น: อัคค์ – ใครคืออองชองเต (2565)​ กันต์ – ชอกะเชร์คู่กันต์ (2566)​ ท็อป - Only Friends เพื่อนต้องห้าม (2566) อาร์ค - สายรหัสเทวดา Perfect 10 Liners (2567) 
สังกัด:  ช่อง 3 เอสดี (2559-2561)  จีเอ็มเอ็มทีวี (2565-ปัจจุบัน) 
จิรัชพงศ์ ศรีแสง (เกิด 9 มีนาคม พ.ศ. 2540) เป็นนักแสดงชายชาวไทยในสังกัดจีเอ็มเอ็มทีวี เริ่มเข้ามาสู่วงการบันเทิงและได้มีผลงานการแสดงเรื่องแรกในปี พ.ศ. 2560 กับซีรีส์เรื่อง ครั้งนั้น..ไม่ลืม ในบท มาร์ค ต่อมาก็ได้มีผลงานการแสดงซีรีส์เรื่อง ใครคืออองชองเต ในปี พ.ศ. 2565 , ชอกะเชร์คู่กันต์ (2566) , “เพื่อนต้องห้าม” (2566) และ “สายรหัสเทวดา” (2567)
ประวัติ

ฟอส จิรัชพงศ์ เกิดเมื่อวันที่ 9 มีนาคม 2540 ส่วนสูง 185 ซม. จบการศึกษาระดับประถมศึกษาจากโรงเรียนไผทอุดมศึกษา ระดับมัธยมศึกษาจากโรงเรียนสารวิทยา และระดับปริญญาตรีจากสาขาวิชาการตลาดดิจิทัล วิทยาลัยนิเทศศาสตร์ มหาวิทยาลัยรังสิต
วงการบันเทิง

ฟอส จิรัชพงศ์มีผลงานแสดงครั้งแรกในซีรีส์เรื่อง ครั้งนั้น...ไม่ลืม รับบทเป็น มาร์ค ตัวละครที่ค่อนข้างเก็บกด ด้วยที่ว่าคุณพ่อจะคอยวางแผนทุกอย่างในชีวิต การรับบทนี้ จิรัชพงศ์ยังได้เรียนเทควันโด หลังจากนั้นแสดงในซีรีส์วายเรื่อง ใครคืออองชองเต รับบท อัคค์แสดงคู่กับ กษิดิ์เดช ปลูกผล ซึ่งเป็นเพื่อนที่เรียนหนังสือโรงเรียนเดียวกันมาตั้งแต่เด็ก ๆ เรื่องนี้ถือเป็นการรับบทนักแสดงนำครั้งแรกอย่างเต็มตัวของจิรัชพงศ์
ผลงาน > ซีรีส์

| ปี | เรื่อง | บทบาท | ออกอากาศ |
| --- | --- | --- | --- |
| 2560 | ครั้งนั้น..ไม่ลืม | มาร์ค | ช่อง 3 เอสดี |
| 2565 | Enchante' ใครคือ… อองชองเต | อัคค์ | GMM25 |
| 2566 | ชอกะเชร์คู่กันต์ A Boss and a Babe | กันต์ | GMM25 |
| 2566 | Our Skyy 2 ตอน ชอกะเชร์คู่กันต์ | กันต์ | GMM25 |
| 2566 | Only Friends เพื่อนต้องห้าม | ท็อป | GMM25 |
| 2567 | แค่ที่แกง | รับเชิญ | GMM25 |
| 2567 | บ้านหลอน On Sale | รับเชิญ | GMM25 |
| 2567 | สายรหัสเทวดา | อาร์ค | GMM25 |
|  | Scarlet Heart Thailand |  | GMM25 |
|  | ความลับในบทเพลงที่บรรเลงไม่รู้จบ |  |  |
รายการ

Fully Booked ร่วมกับ พิรพัฒน์ วัฒนเศรษสิริ, อรรถพันธ์ พูลสวัสดิ์, กษิดิ์เดช ปลูกผล, ณราวิชญ์ เลิศรัตน์โกสุมภ์ และ ณัฎฐ์ฐชัย บุญประเสริฐ
FORCE BOOK Show Real ร่วมกับ กษิดิ์เดช ปลูกผล
แหล่งข้อมูลอื่น

จิรัชพงศ์ ศรีแสง ที่อินสตาแกรม
จิรัชพงศ์ ศรีแสง ที่เอกซ์ (ทวิตเตอร์)
สวยลากไส้

| สวยลากไส้ |
| --- | --- |

กำกับ: ทศพล ศิริวิวัฒน์   พีระพันธ์ เหล่ายนตร์
เขียนบท: ทศพล ศิริวิวัฒน์   พีระพันธ์ เหล่ายนตร์   ชนพ ศิริกมลมาศ
อำนวยการสร้าง: ปรัชญา ปิ่นแก้ว
นักแสดงนำ: ชล วจนานนท์   ชิดจันทร์ รุจิพรรณ   คูณพสิล จารุจินดา   กัญญา รัตนเพชร   โอซา แวง
ตัดต่อ: พีระพันธ์ เหล่ายนตร์   เฉลิม วงศ์พิมพ์
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 14 มิถุนายน พ.ศ. 2550
ประเทศ: ประเทศไทย
ภาษา: ไทย
ทำเงิน: 12 ล้านบาท
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
สวยลากไส้ (อังกฤษ: Sick nurses) เป็นภาพยนตร์ไทย ผลงานการกำกับโดย ทศพล ศิริวิวัฒน์ และ พีระพันธ์ เหล่ายนตร์ ออกฉายในวันที่ 14 มิถุนายน ปี พ.ศ. 2550 ใน ประเทศไทย
นักแสดง

ชล วจนานนท์ รับบท ตาหวาน
คูณพสิล จารุจินดา รับบท หมอต้า
ชิดจันทร์ รุจิพรรณ รับบท นุ๊ก
กัญญา รัตนเพชร รับบท เอ๊ะ
ดลรส เดชะประทุมวัน รับบท โจ้
โอซา แวง รับบท ยิ้ม
ธนพล นิ่มทัยสุข รับบท ดวงวิทย์
อำไพรัตน์ เตชะภูวภัทร รับบท อร
อำไพวรรณ เตชะภูวภัทร รับบท แอม
แหล่งข้อมูลอื่น

สหมงคลฟิล์ม เก็บถาวร 2008-06-16 ที่ เวย์แบ็กแมชชีน
ไทยฟิล์ม
หนังดี
สยามโซน
ไทยซีเนม่า[ลิงก์เสีย]
IMDb
| ด ค กผลงานโดย ปรัชญา ปิ่นแก้ว |
| --- | --- | --- |
| กำกับภาพยนตร์ |  รองต๊ะแล่บแปล๊บ (2535)  เกิดอีกทีต้องมีเธอ (2538)  องค์บาก (2546)  ต้มยำกุ้ง (2548)  ช็อคโกแลต (2551)  ฝัน-หวาน-อาย-จูบ (2551)  Elephant White (2554)  วอนโดนเตะ!! (2554)  ต้มยำกุ้ง 2 (2556)  |  |
| อำนวยการสร้าง |  ปอบหวีดสยอง (2544)  999-9999 ต่อติดตาย (2545)  มนต์เพลงลูกทุ่ง เอฟ.เอ็ม. (2545)  7 ประจัญบาน (2545)  สยิว (2546)  เฮี้ยน (2546)  FAKE โกหกทั้งเพ (2546)  องค์บาก (2546)  คน ผี ปีศาจ (2547)  เกิดมาลุย (2547)  เฉิ่ม (2548)  ต้มยำกุ้ง (2548)  มนุษย์เหล็กไหล (2549)  อสุจ๊าก (2550)  สวยลากไส้ (2550)  โอปปาติก เกิดอมตะ (2550)  รักแห่งสยาม (2550)  ช็อคโกแลต (2551)  นาค (2551)  องค์บาก 2 (2551)  |  |
| บทภาพยนตร์ |  องค์บาก (2546)  ต้มยำกุ้ง (2548)  |  |
ความพยายามรัฐประหารในสหภาพโซเวียต พ.ศ. 2534

ความพยายามรัฐประหารในสหภาพโซเวียต พ.ศ. 2534 หรือเรียกรัฐประหารเดือนสิงหาคม (รัสเซีย: Августовский путч, อักษรโรมัน: Avgustovsky putch) เป็นความพยายามรัฐประหารโดยสมาชิกรัฐบาลของสหภาพโซเวียตกลุ่มหนึ่งเพื่อควบคุมประเทศจากประธานาธิบดีมีฮาอิล กอร์บาชอฟของสหภาพโซเวียต ผู้นำรัฐประหารเป็นสมาชิกที่ยึดมั่นของพรรคคอมมิวนิสต์สหภาพโซเวียตซึ่งคัดค้านโครงการปฏิรูปของกอร์บาชอฟ และสนธิสัญญาสหภาพใหม่ที่เขาเจรจาซึ่งกระจายอำนาจการปกครองของรัฐบาลกลางให้แก่สาธารณรัฐต่าง ๆ รัฐประหารถูกคัดค้าน ส่วนใหญ่ในกรุงมอสโก โดยการรณรงค์การขัดขืนของพลเมืองที่สั้นแต่สัมฤทธิ์ผล แม้รัฐประหารล้มในเวลาเพียงสองวันและกอร์บาชอฟคืนสู่รัฐบาล แต่เหตุการณ์นี้ทำลายเสถียรภาพของสหภาพโซเวียตและถูกพิจารณาอย่างกว้างขวางว่า ช่วยเสริมทั้งการสิ้นสุดของพรรคคอมมิวนสิต์สหภาพโซเวียตและการล่มสลายของสหภาพโซเวียต
เบื้องหลัง

นับตั้งแต่เข้ารับตำแหน่งเลขาธิการพรรคคอมมิวนิสต์แห่งสหภาพโซเวียตใน ค.ศ. 1985 กอร์บาชอฟได้เริ่มดำเนินโครงการปฏิรูปที่มีความทะเยอทะยานซึ่งรวมอยู่ในแนวคิดสองประการของเปเรสตรอยคาและกลัสนอสต์ หรือการปรับโครงสร้างทางเศรษฐกิจ/การเมืองและการเปิดกว้าง การเคลื่อนไหวเหล่านี้กระตุ้นให้เกิดการต่อต้านและความสงสัยในส่วนของ Nomenklatura ซึ่งเป็นสมาชิกพรรคสายแข็ง การปฏิรูปยังปลดปล่อยกองกำลังและการเคลื่อนไหวที่กอร์บาชอฟไม่คาดคิด โดยเฉพาะอย่างยิ่ง ความปั่นป่วนของกลุ่มชาตินิยมในส่วนของชนกลุ่มน้อยที่ไม่ใช่ชาวรัสเซียของสหภาพโซเวียตที่เพิ่มขึ้น และมีความกลัวว่าสาธารณรัฐสหภาพบางส่วนหรือทั้งหมดอาจแยกตัวออกจากกัน ใน ค.ศ. 1991 สหภาพโซเวียตประสบวิกฤตเศรษฐกิจและการเมืองอย่างรุนแรง การขาดแคลนอาหาร ยารักษาโรค และเครื่องอุปโภคบริโภคอื่น ๆ เป็นที่แพร่หลาย, ผู้คนต้องต่อแถวยาวเพื่อซื้อของที่จำเป็น สต็อกเชื้อเพลิงต่ำกว่าประมาณ 50 เปอร์เซ็นต์ที่จำเป็นสำหรับฤดูหนาวที่ใกล้จะมาถึง และอัตราเงินเฟ้อก็เกิน 300 เปอร์เซ็นต์ต่อปี โดยโรงงานต่าง ๆ ขาดเงินสดที่จำเป็นในการจ่ายเงินเดือน ใน ค.ศ. 1990 เอสโตเนีย ลัตเวีย ลิทัวเนีย และอาร์มีเนีย ได้ประกาศการฟื้นฟูเอกราชจากสหภาพโซเวียต ในเดือนมกราคม ค.ศ. 1991 มีความพยายามในการนำลิทัวเนียคืนสู่สหภาพโซเวียตโดยใช้กำลังเกิดขึ้น ประมาณหนึ่งสัปดาห์ต่อมา ความพยายามที่คล้ายคลึงกันนี้ได้รับการออกแบบโดยกองกำลังสนับสนุนโซเวียตในท้องถิ่นเพื่อโค่นล้มทางการลัตเวีย และยังมีความขัดแย้งทางชาติพันธุ์ติดอาวุธอย่างต่อเนื่องในนากอร์โน-คาราบัคและเซาท์ออสซีเชีย
รัสเซียประกาศอำนาจอธิปไตยในวันที่ 12 มิถุนายน ค.ศ. 1990 และหลังจากนั้นก็จำกัดการบังคับใช้กฎหมายของสหภาพโซเวียต โดยเฉพาะอย่างยิ่งกฎหมายที่ควบคุมการเงินและเศรษฐกิจในดินแดนของรัสเซีย สภาโซเวียตสูงสุดแห่งสหพันธ์สาธารณรัฐสังคมนิยมโซเวียตรัสเซียใช้กฎหมายที่ขัดแย้งกับกฎหมายของสหภาพโซเวียต (ที่เรียกว่าสงครามกฎหมาย)
ในการลงประชามติทั่วทั้งสหภาพเมื่อวันที่ 17 มีนาคม ค.ศ. 1991 ซึ่งรัฐบอลติก อาร์เมเนีย จอร์เจีย และมอลเดเวีย คว่ำบาตรการลงประชามติ ประชากรส่วนใหญ่ในสาธารณรัฐอื่น ๆ แสดงความประสงค์ที่จะรักษาสหภาพโซเวียตที่ได้รับการต่ออายุใหม่ โดยมีคะแนนเสียงเห็นด้วย 77.85 เปอร์เซ็นต์ หลังจากการเจรจา สาธารณรัฐ 8 ใน 9 แห่ง (ยกเว้นยูเครน) ได้อนุมัติสนธิสัญญาสหภาพใหม่โดยมีเงื่อนไขบางประการ สนธิสัญญากำหนดให้สหภาพโซเวียตเป็นสหพันธ์สาธารณรัฐอิสระที่เรียกว่าสหภาพสาธารณรัฐอธิปไตยโซเวียต โดยมีประธานาธิบดี นโยบายต่างประเทศ และการทหารร่วมกัน โดยรัสเซีย คาซัคสถาน และอุซเบกิสถานจะลงนามในสนธิสัญญาที่กรุงมอสโก โดยกำหนดการลงนามคือวันที่ 20 สิงหาคม ค.ศ. 1991
ลำดับเหตุการณ์

สมาชิกคณะกรรมการสถานการณ์ฉุกเฉินแห่งรัฐ (GKChP) จำนวนแปดคน (ต่อมาเรียก "แก๊งแปด") ประชุมกันประกาศสถานการณ์ฉุกเฉิน โดยมีเกนเนดี ยานาเยฟ รองประธานาธิบดีโซเวียต เป็นหัวหน้า เขาผ่านกฤษฎีกาแต่งตั้งตนเองเป็นรักษาการประธานาธิบดีเนื่องจากประธานาธิบดีกอร์บาชอฟ "ป่วย"
ลำดับเหตุการณ์ > 19 สิงหาคม

เอกสารทั้งหมดของ GKChP มีการแพร่สัญญาณทางสถานีวิทยุและโทรทัศน์ของรัฐ มีการนำหน่วยยานเกราะของกองพลตามันสกายาและกองพลคันตามีรอฟสกายาเข้าสู่กรุงมอสโก ร่วมกับทหารส่งทางอากาศ ผู้แทนประชาชนของโซเวียตรัสเซียถูกเคจีบีควบคุมตัวจำนวนสี่คน ผู้สมคบคิดพิจารณาควบคุมตัวประธานาธิบดีรัสเซียเยลต์ซินด้วยแต่ไม่ได้ลงมือด้วยเหตุใดไม่ทราบ การไม่จับกุมเยลต์ซินจะทำให้แผนรัฐประหารล้มเหลวในเวลาต่อมา
เยลต์ซินเดินทางถึงทำเนียบขาว อาคารรัฐสภาของรัสเซีย ในเวลา 9.00 น. ออกแถลงการณ์ร่วมประณามคณะรัฐประหาร มีการเรียกร้องให้กองทัพไม่เข้าร่วม และให้ประชาชนนัดหยุดงานทั่วไปเพื่อให้กอร์บาชอฟสื่อสารกับประชาชน มีการเผยแพร่แถลงการณ์ดังกล่าวในรูปใบปลิวในกรุงมอสโก
ในเวลาบ่าย พลเมืองกรุงมอสโกเริ่มชุมนุมกันรอบทำเนียบขาวแล้วตั้งสิ่งกีดขวางไว้โดยรอบ เกนเนดีประกาศสถานการณ์ฉุกเฉินในกรุงมอสโกในเวลา 16.00 น. ขณะเดียวกัน พันตรีเอฟโกคิมอฟ เสนาธิการกองพันรถถังของกองพลตามันสกายาที่เฝ้าทำเนียบขาวอยู่ ประกาศภักดีต่อผู้นำโซเวียตรัสเซีย เยลต์ซินปีนรถถังแล้วกล่าวสุนทรพจน์ ซึ่งออกข่าวในสื่อของรัฐด้วย
ลำดับเหตุการณ์ > 20 สิงหาคม

เวลาเที่ยง พลเอกคาลินิน ผู้นำมณฑลทหารมอสโก ซึ่งเกนเนดีแต่งตั้งเป็นผู้บัญชาการทหารกรุงมอสโก ประกาศเคอร์ฟิวในเมืองหลวงตั้งแต่เวลา 23.00 น. ถึง 5.00 น. มีผลตั้งแต่วันที่ 20 สิงหาคม เป็นสัญญาณว่ากำลังจะมีการโจมตีทำเนียบขาว ฝ่ายป้องกันทำเนียบขาวเตรียมการ ทั้งที่ไม่มีอาวุธ รถถังของเอฟโดคิมอฟถูกนำออกจากทำเนียบขาวในเวลาเย็น
ในเวลาบ่าย คณะรัฐประหารตัดสินใจโจมตีทำเนียบขาว แต่ผู้บังคับบัญชาภาคสนามพยายามโน้มน้าวว่าปฏิบัติการนี้จะมีการนองเลือดและควรยกเลิก
สภาสูงสุดของเอสโตเนียตัดสินใจในเวลา 23.03 น. ประกาศเอกราชเป็นครั้งแรกในรอบ 41 ปี
ลำดับเหตุการณ์ > 21 สิงหาคม

ในเวลา 1.00 น. มีพลเรือนเสียชีวิต 3 คนในเหตุปะทะระหว่างสองฝ่ายไม่ใกล้จากทำเนียบขาวมากนัก ทหารไม่เคลื่อนเข้าทำเนียบขาวตามแผนและมีการสั่งถอนทหารออกจากกรุงมอสโก
เมื่อคณะรัฐประหารเข้าพบกอร์บาชอฟ กอร์บาชอฟประกาศให้คำสั่งของ GKChP เป็นโมฆะและปลดทั้งหมดออกจากตำแหน่ง อัยการสูงสุดเริ่มต้นสอบสวนรัฐประหาร
ในช่วงเดียวกัน สภาสูงสุดของลัตเวียประกาศเอกราช
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ความพยายามรัฐประหารในสหภาพโซเวียต พ.ศ. 2534
ข่าวของสถานีโทรทัศน์ในสหภาพโซเวียต19-25สิงหาคม 2534
ราตรีประดับดาว

สำหรับความหมายอื่น ดูที่ ราตรีประดับดาว (แก้ความกำกวม)
| ราตรีประดับดาว |
| --- | --- |

ศิลปิน: ฟินเซนต์ ฟัน โคค
ปี: ค.ศ. 1889
ประเภท: จิตรกรรมสีน้ำมันบนผ้าใบ
สถานที่: พิพิธภัณฑ์ศิลปะสมัยใหม่, นครนิวยอร์ก
ภาพร่างด้วยปากกาหลังจากที่เขียนภาพนี้
ราตรีประดับดาว (ดัตช์: De sterrennacht; อังกฤษ: The Starry Night) เป็นภาพเขียนสีน้ำมันที่เขียนโดยฟินเซนต์ ฟัน โคค จิตรกรชาวดัตช์คนสำคัญของลัทธิประทับใจยุคหลัง ปัจจุบันภาพเขียนชิ้นนี้จัดแสดงอยู่ ณ พิพิธภัณฑ์ศิลปะสมัยใหม่ (Museum of Modern Art) ในนครนิวยอร์ก สหรัฐอเมริกามาตั้งแต่ปี ค.ศ. 1941
ภาพ "ราตรีประดับดาว" ถูกเขียนในปี ค.ศ. 1889 เป็นภาพภูมิทัศน์นอกหน้าต่างสถานบำบัดตอนกลางคืน แต่ฟัน โคค เขียนภาพนี้ตอนกลางวันจากความทรงจำ
ที่มา

ในเดือนกันยายน ค.ศ. 1888 เมื่อพำนักอยู่ที่เมืองอาร์ล ฟัน โคคเขียนภาพ "ราตรีประดับดาวเหนือแม่น้ำโรน" และต่อมาก็เขียนภาพด้วยปากกาจากภาพที่เขียนก่อนหน้านั้น ฟัน โคค อ้างว่าการเขียนภาพ "อาร์ล" เป็นการเขียนเพื่อสนอง "ความต้องการทางศาสนาทางใจอย่างรุนแรง"
ในกลางเดือนกันยายน ค.ศ. 1889 หลังจากวิกฤตการณ์อันร้ายแรงที่เริ่มมาตั้งแต่กลางเดือนกรกฎาคมจนถึงปลายเดือนสิงหาคม ฟัน โคคก็ตัดสินใจว่าจะส่งภาพ "ราตรีประดับดาว" ไปพร้อมกับกลุ่มงานที่จะส่งให้เตโอ ฟัน โคค (น้องชายของเขา) ในปารีส แต่เพื่อลดค่าใช้จ่ายในการส่งของ ฟัน โคคจึงเก็บภาพศึกษาสามภาพไว้กับตนเองก่อน (รวมทั้ง "ราตรีประดับดาว" ด้วย) ภาพเหล่านี้ถูกส่งไปปารีสรวมกับชุดที่ส่งตามไปทีหลัง แต่เตโอก็ไม่ได้แจ้งทันทีว่าได้รับงานที่ส่งไปให้แล้ว ทำให้ฟัน โคคต้องเตือนถาม และในที่สุดเขาก็ได้รับความเห็นจากเตโอเกี่ยวกับงานที่เพิ่งเขียนไป
หัวเรื่องของภาพ

ใจกลางของภาพ "ราตรีประดับดาว" เป็นหมู่บ้านแซ็ง-เรมี-เดอ-พรอว็องส์ ภายใต้ท้องฟ้าที่ม้วนตัวเป็นก้นหอย ซึ่งเป็นมุมที่มองจากสถานบำบัดไปยังทิศเหนือ ทิวเขาอาลปีย์ (Alpilles) ที่เห็นไกลออกไปทางด้านขวาดูจะประสานกับภูมิทัศน์ แต่ที่จริงแล้วดูเหมือนว่าเนินเขาตรงกลางในภาพจะมาจากบริเวณที่อยู่ทางด้านใต้ของสถานบำบัด ต้นไซเพรสทางด้านซ้ายถูกเขียนเพิ่มภายหลัง สิ่งที่น่าสนใจอีกอย่างหนึ่งคือ ฟัน โคคได้เปลี่ยนตำแหน่งของกลุ่มดาวหมีใหญ่จากทางเหนือมาเป็นทางใต้แล้วครั้งหนึ่งในภาพ "ราตรีประดับดาวเหนือแม่น้ำโรน"
ดูเพิ่ม

ฟินเซนต์ ฟัน โคค
ลัทธิประทับใจยุคหลัง
แหล่งข้อมูลอื่น

The Starry Night in the MoMA Online Collection
smARThistory: van Gogh's Starry Night เก็บถาวร 2007-07-09 ที่ เวย์แบ็กแมชชีน
Multimedia study of van Gogh, McLean and Sexton
On Exhibit at the Van Gogh Museum in Amsterdam February 13-June 7 2009, retrieved January 31, 2009 เก็บถาวร 2012-03-04 ที่ เวย์แบ็กแมชชีน
The Starry Night at the Most Famous Paintings เก็บถาวร 2012-04-11 ที่ เวย์แบ็กแมชชีน
สุขใดเล่าจะเท่าซุกอกเธอ!

ซีรีส์มังงะญี่ปุ่น
| --- | --- |
สุขใดเล่าจะเท่าซุกอกเธอ!
世界で一番おっぱいが好き！ (Sekai de Ichiban Oppai ga Suki!)
แนว: สุขนาฏกรรม, ยูริ
มังงะ
เขียนโดย: วากาเมะ คอมบุ
สำนักพิมพ์: มีเดีย แฟคตอรี
สำนักพิมพ์ภาคภาษาไทย: ฟีนิกซ์
นิตยสาร: คอมมิค คูเนะ
กลุ่มเป้าหมาย: เซเน็ง
วางจำหน่ายตั้งแต่: 27 กรกฎาคม พ.ศ. 2560 – 25 สิงหาคม พ.ศ. 2566
จำนวนเล่ม:  8  2 (หนังสือ)
สุขใดเล่าจะเท่าซุกอกเธอ! (世界で一番おっぱいが好き！, Sekai de Ichiban Oppai ga Suki!) เป็นซีรีส์มังงะญี่ปุ่นที่เขียนและวาดภาพประกอบโดยวากาเมะ คอมบุ เรื่องนี้ได้รับการตีพิมพ์เป็นตอนในนิตยสารคอมมิค คูเนะ ของมีเดีย แฟคตอรี ตั้งแต่เดือนกรกฎาคม พ.ศ. 2560 จนถึงเดือนสิงหาคม พ.ศ. 2566
สื่อสิ่งพิมพ์

สุขใดเล่าจะเท่าซุกอกเธอ! เขียนและวาดภาพประกอบโดยวากาเมะ คอมบุ ได้รับการตีพิมพ์เป็นตอนในนิตยสารคอมมิค คูเนะของมีเดีย แฟคตอรี ตั้งแต่วันที่ 27 กรกฎาคม พ.ศ. 2560 จนถึง 25 สิงหาคม พ.ศ.  2566 ตอนต่างๆ ได้ถูกรวบรวมตีพิมพ์เป็นเล่ม (ทังโกบง) รวม 8 เล่ม ตั้งแต่เดือนกุมภาพันธ์ พ.ศ. 2561 จนถึงเดือนกันยายน พ.ศ. 2566 มีดราม่าซีดีจำนวน 2 แผ่นรวมอยู่ในเล่มที่ 3 และ 4 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ไลต์โนเวลในฉบับภาษาไทยเมื่อ 23 เมษายน พ.ศ. 2567
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  26 กุมภาพันธ์ พ.ศ. 2561 | 978-4-04-069700-0 | 15 พฤษภาคม พ.ศ. 2567 | 978-616-599-585-6 |
| 2 |  26 ตุลาคม พ.ศ. 2561 | 978-4-04-065036-4 | 21 ตุลาคม พ.ศ. 2567 | 978-616-599-784-3 |
| 3 |  27 มีนาคม พ.ศ. 2562 | 978-4-04-065433-1 | — | — |
| 4 |  27 ธันวาคม พ.ศ. 2562 | 978-4-04-064156-0 | — | — |
| 5 |  26 ตุลาคม พ.ศ. 2563 | 978-4-04-064913-9 | — | — |
| 6 |  27 พฤศจิกายน พ.ศ. 2564 | 978-4-04-680800-4 | — | — |
| 7 |  26 พฤศจิกายน พ.ศ. 2565 | 978-4-04-681972-7 | — | — |
| 8 |  27 กันยายน พ.ศ. 2566 | 978-4-04-682805-7 | — | — |
ดูเพิ่ม

ท่านจาฮี ชีวิตนี้ไม่มีถอย! มังงะอีกเรื่องจากผู้เขียนคนเดียวกัน
เมดคนนี้มีพิรุธ มังงะอีกเรื่องจากผู้เขียนคนเดียวกัน
แหล่งข้อมูลอื่น

เว็บไซต์อย่างเป็นทางการของมังงะ (ในภาษาญี่ปุ่น)
เว็บไซต์อย่างเป็นทางการของมังงะที่ ComicWalker (ในภาษาญี่ปุ่น)
เว็บไซต์อย่างเป็นทางการของมังงะที่ Phoenix Next (ในภาษาไทย)
สุขใดเล่าจะเท่าซุกอกเธอ! (มังงะ) ที่เครือข่ายข่าวอนิเมะ
เก็บแผ่นดิน

| เก็บแผ่นดิน |
| --- | --- |
ประเภท: แอกชัน ดรามา
เค้าโครงจาก: หนังสือ ไปเก็บแผ่นดินที่สิ้นชาติ
เขียนโดย: นายพันดี (ปรียานุช ปานประดับ)
บทโดย: เอื้องอรุณ สมิตสุวรรณ
กำกับโดย: นพพล โกมารชุน พ.ศ. 2544
แสดงนำ: พ.ศ. 2544  • ภูธเนศ หงษ์มานพ  • พิยดา จุฑารัตนกุล  • ณัฐวุฒิ สกิดใจ  • อรรถพร ธีมากร  • อเล็กซ์ เรนเดลล์
ดนตรีแก่นเรื่องเปิด: พ.ศ. 2544 เก็บแผ่นดิน ขับร้อง ทีมขาเจี๊ยบ
ประเทศแหล่งกำเนิด: ประเทศไทย
ภาษาต้นฉบับ: ไทย
จำนวนตอน: 15 ตอน พ.ศ. 2544 
การผลิต
ผู้อำนวยการสร้าง: สุรางค์ เปรมปรีดิ์ พ.ศ. 2544 
สถานที่ถ่ายทำ: ประเทศไทย
ผู้กำกับภาพ: ศุภฌา ครุฑนาค พ.ศ. 2544 
แอนิเมเตอร์: โสภา นันกระโทก พ.ศ. 2544 
ผู้ลำดับภาพ: ถกล เกตุเกยูร พ.ศ. 2544 
กล้อง: ชูชีพ พ่วงทอง พ.ศ. 2544  เชิดพงษ์ ชาญสำรวจ พ.ศ. 2544 
ความยาวตอน: พ.ศ. 2544 120 นาที/ตอน ทุกวันจันทร์และอังคาร เวลา 20:20 - 22.20 น.
บริษัทผู้ผลิต: บริษัท เป่า จิน จง จำกัด
ออกอากาศ
เครือข่าย: ช่อง 7 เอชดี พ.ศ. 2544  ช่อง 3 เอชดี พ.ศ. 2563 ตามแผนเดิม  
ออกอากาศ: 22 มกราคม 2544 (2001-01-22) – 26 มีนาคม 2544 (2001-03-26) พ.ศ. 2544  ไม่ได้ออกอากาศ
เก็บแผ่นดิน เป็นละครที่สร้างจากงานเขียนที่ชื่อว่า ไปเก็บแผ่นดินที่สิ้นชาติ ประพันธ์โดย นายพันดี ซึ่งพูดถึงการต่อสู้ของชนกลุ่มน้อยที่ชื่อว่า เผ่าคาเซ ที่ปกป้องรักษาดินแดนจากรัฐบาลสหพันธรัฐซาวิน ซึ่งดินแดนทั้งสองมีอาณาเขตติดกับแผ่นดินประเทศไทย
ละครถูกสร้างขึ้น 2 ครั้ง ในครั้งแรกกำกับโดย นพพล โกมารชุน ออกอากาศทางช่อง 7 เอชดี  ในปี พ.ศ. 2544 และถูกนำมาสร้างใหม่อีกครั้งเนื่องในโอกาสครบรอบ 50 ปีของช่อง 3 เอชดี  เมื่อปี พ.ศ. 2563 กำกับโดย ภูธเนศ หงษ์มานพ แต่ปัจจุบันถอนตัวทั้งนักแสดงเรื่องนี้แต่อย่างใด เนื่องจากช่อง 3 ยังมีละครน้อย 2567 อาทิ มือปราบมหาอุตม์ ดวงใจเทวพรหม ฯลฯเป็นอุปสรรคในการถ่ายทำ ต่อมาทางผู้จัดได้ยุติโครงการที่จะถ่ายทำ และนักแสดงถอนตัวหมด
นักแสดง > รายชื่อนักแสดงหลัก

| ปี | พ> ศ. 2544 | พ> ศ.2569 |
| --- | --- | --- |
| มินทะดา | ภูธเนศ หงษ์มานพ | ภาณุวัฒน์ เปรมมณีนันท์ |
| ชลชาติ | ณัฐวุฒิ สะกิดใจ | ณวัสน์ ภู่พันธัชสีห์ |
| พันพัสสา | พิยดา จุฑารัตนกุล | อิษยา ฮอสุวรรณ |
| สิพราย | อรรถพร ธีมากร | อเล็กซ์ เรนเดลล์ |
| ละยี | พลวัฒน์ มนูประเสริฐ | ศรุต วิจิตรานนท์ |
| เญซ่า (เยี่ยซ่า) | ปรียานุช ปานประดับ | พิยดา จุฑารัตนกุล |
| นาคา | อเล็กซ์ เรนเดลล์ | จัสติน เบนเน็ต |
| ไอริน (พยาบาล) |  | ศรัณยา จำปาทิพย์ |
| ยะโพ | ศิววงศ์ ปิยะเกศิน | ศรัณย์ แก้วจินดา |
พ่อเฒ่า: สุรชัย จันทิมาธร
| อองดี | ศรุต วิจิตรานนท์ | นพวิชญ์ ไทยแท้ |
| มะนุ | อริศรา วงษ์ชาลี | กรณ์นภัส เศรษฐรัตนพงศ์ |
| เข่งล่า | ทัศนาวลัย องอาจอิทธิชัย | นิศาชล ต้วมสูงเนิน |
| มอจูนาย | วรเชษฐ์ นิ่มสุวรรณ | กฤษฎี พวงประยงค์ |
| นางใส้อั่ว | พิมพ์ศิริ คชหิรัญ | จรรยา ธนาสว่างกุล |
| นางเเมว | ดรีนุช ส่องเเสง | อำภา ภูษิต |
| มะเมี๊ยะ | นันชภัทร เพชรสีสรรณ | พุทธิดา สมัยนิยม |
นักแสดง > ตัวละครหลัก

ตัวละครหลักของละครเก็บแผ่นดิน ประกอบไปด้วย
มินทะดา : นายทหารชาวคาเซที่ศรัทธาในตัวของละยี ผู้นำชนเผ่า และเป็นผู้เลี้ยงดูนาคา ลูกชายของละยี โดยเป็นตัวละครหลักของเรื่องฝ่ายชาย
พันพัสสา : นักศึกษาสาวชาวไทย ที่ได้รู้จักกับมินทะดาในมหาวิทยาลัย และตกหลุมรักกัน เป็นตัวละครหลักของเรื่องฝ่ายหญิง
ชลชาติ : นายทหารบกชาวไทย สังกัดกองทัพบก เป็นบุคคลที่ครอบครัวของพันพัสสาพยายามให้พันพัสสาได้คบหาด้วย
สิพราย : ชาวคาเซ เป็นเพื่อนกับมินทะดา เข้ามาศึกษาต่อที่ประเทศไทยพร้อมกับมินทะดา และเป็นส่วนหนึ่งของกองกำลังที่ปกป้องชาวคาเซ
ละยี : ผู้นำชนเผ่าคาเซ ที่ต่อสู้เพื่อปกป้องแผ่นดินเกิดของตัวเองจากรัฐบาลสหพันธรัฐซาวิน
เญซ่า (เยี่ยซ่า) : ภรรยาของละยี ผู้นำชนเผ่าคาเซ และเป็นมารดาของนาคา ผู้นำเผ่ารุ่นต่อมา
นาคา : ผู้นำชนเผ่าคาเซรุ่นต่อมา เป็นลูกของละยี ผู้นำเผ่าและเญซ่า
ยะโพ : ชาวคาเซ เป็นเพื่อนกับมินทะดา และเป็นส่วนหนึ่งของกองกำลังที่ปกป้องชาวคาเซ
พ่อเฒ่า : ผู้อาวุโสของเผ่าคาเซ
อองดี : นักศึกษาชาวซาวินที่มีความคิดสนับสนุนอุดมการณ์ของชาวคาเซ
มะนุ : หญิงสาวชาวคาเซ ซึ่งเข้าร่วมเป็นส่วนหนึ่งของกองกำลังที่ปกป้องชาวคาเซ
เข่งล่า : หญิงสาวชาวคาเซ ซึ่งเข้าร่วมเป็นส่วนหนึ่งของกองกำลังที่ปกป้องชาวคาเซ
มอจูนาย : ชาวคาเซซึ่งเป็นส่วนหนึ่งของกองกำลังที่ปกป้องชาวคาเซ
เพลงประกอบละคร > พ.ศ. 2544

เพลงประกอบละครเก็บแผ่นดินในปี พ.ศ. 2544 และถูกจัดจำหน่ายรวมอยู่ในในรูปแบบซีดีรวมเพลงละคร เป่าจินจง ประกอบไปด้วย
| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 1. | "เก็บแผ่นดิน" (ไปเก็บแผ่นดินที่สิ้นชาติ) | สุรชัย จันทิมาธร | สุรชัย จันทิมาธร | ศราวุธ ทุ่งขี้เหล็ก | 3:24 |
| 2. | "โลกเราไม่เท่ากัน" | สันติ เศวตวิมล | สันติ เศวตวิมล | ศราวุธ ทุ่งขี้เหล็ก | 3:31 |
การตอบรับ

หลังออกอากาศในเวอร์ชันปี พ.ศ. 2544 ละครเก็บแผ่นดิน ถือเป็นละครที่สร้างเรทติ้งที่สูงมากให้กับสถานีโทรทัศน์ที่ออกอากาศขณะนั้น คือช่อง 7 สี
นอกจากนี้ในปี พ.ศ. 2561 ละครเก็บแผ่นดิน พ.ศ. 2544 ยังได้รับการยกย่องจากกระทรวงวัฒนธรรมให้ละครเก็บแผ่นดิน เป็น 1 ใน 99 สุดยอดละครไทย สมัยรัชกาลที่ 9 ซึ่งผ่านการคัดเลือกจากกว่า 2,649 เรื่อง
รางวัล > พ.ศ. 2544

ละครเก็บแผ่นดินหลังจากออกอากาศในปี พ.ศ. 2544 ได้รับรางวัลประกอบไปด้วย
รางวัลโทรทัศน์ทองคำ ครั้งที่ 16 ด้านละครสร้างสรรค์สังคมดีเด่น พ.ศ. 2544
รางวัล TOP AWARDS 2001 โดย นิตยสารทีวีพูล พ.ศ. 2544
รางวัลกำกับการแสดงยอดเยี่ยม นพพล โกมารชุน
รางวัลดาราสมทบชายยอดเยี่ยม อรรถพร ธีมากร
รางวัลดาวรุ่งชายยอดเยี่ยม ณัฐวุฒิ สะกิดใจ
รางวัล Star Entertainment Awards ครั้งที่ 1 โดย สมาคมนักข่าวบันเทิง พ.ศ. 2544
รางวัลละครดีเด่น
รางวัลกำกับการแสดงดีเด่น นพพล โกมารชุน
รางวัลผู้เขียนบทโทรทัศน์ดีเด่น เอื้องอรุณ สมิตสุวรรณ
รางวัลนักแสดงประกอบชายดีเด่น อรรถพร ธีมากร
บทวิจารณ์

ละครเก็บแผ่นดินในปี พ.ศ. 2544 ถูกพูดถึงในฐานะที่เป็นละครที่พูดถึงการต่อสู้ของกลุ่มชาติพันธุ์และชนกลุ่มน้อยที่ลุกขึ้นมาต่อสู้เพื่ออธิปไตยของตนเอง ผ่านชนเผ่าและประเทศสมมุติ ซึ่งผู้เขียนบทประพันธ์เปิดเผยว่าได้แรงบันดาลใจมาจากเหตุการณ์ก๊อด'ส อาร์มี่บุกยึดโรงพยาบาลศูนย์ราชบุรีในปี พ.ศ. 2543 ซึ่งหลังจากสร้างละครและออกอากาศครั้งแรกในปี พ.ศ. 2544 ทำให้สังคมมีความเข้าใจถึงปัญหาชนกลุ่มน้อยที่อาศัยอยู่บริเวณพรมแดนไทยและประเทศเพื่อนบ้านมากยิ่งขึ้น
ในขณะที่ อัจฉรา รัศมีโชติ เจ้าหน้าที่หอภาพยนตร์ (องค์การมหาชน) ได้กล่าวในงาน อาเซียนป๊อปคัลเจอร์ ซึ่งจัดขึ้นโดย ศูนย์มานุษยวิทยาสิรินธร (องค์การมหาชน) ว่าประเทศไทยนิยามชาวพม่าผ่านละครด้วยภาพลักษณ์ในอดีตของชาวพม่า ซึ่งได้ศึกษาเรื่องราวของละครไทย แบ่งเป็น 3 ประเภท จำนวน 6 เรื่อง โดยละครเก็บแผ่นดินนั้นอยู่ในประเภทของละครที่มีเนื้อหาเกี่ยวกับคนชายขอบ มีการแสดงออกถึงความเป็นพม่าผ่านลักษณะท่าทาง และชื่อของตัวละครที่ให้ความรู้สึกว่าไม่ใช่คนไทย อาทิ มินทะดา อองดี
ต่อมาหลังจากการประกาศจัดทำละครเก็บแผ่นดินในปี พ.ศ. 2563 ได้มีการเผยแพร่เบื้องหลังการถ่ายทำในชื่อว่า ก่อนไปเก็บแผ่นดิน 2020 ทางยูทูปแชแนลของผู้ผลิต จนกระทั่งเลยกำหนดการออกฉายมาจนถึงปี พ.ศ. 2565 ก็ยังไม่มีการออกอากาศละครแต่อย่างใด โดยทางผู้ผลิตประกาศว่ามีความล่าช้าเนื่องจากสถานการณ์การแพร่ระบาดของโควิด-19 แต่ในสังคมออนไลน์พันทิปกลับมีการตั้งข้อสังเกตว่าอาจจมาจากสถานการณ์ความไม่สงบภายในประเทศพม่าหลังจากการรัฐประหารในประเทศพม่า พ.ศ. 2564 ซึ่งเนื้อหาของละครพูดถึงการลุกขึ้นต่อสู้ของชนกลุ่มน้อยคล้ายคลึงสถานการณในประเทศพม่า อาจจะทำให้กระทบความสัมพันธ์ระหว่างประเทศ ในขณะที่ตัวผู้กำกับละครและนักแสดงนำละครเก็บแผ่นดิน พ.ศ. 2563 ได้ร่วมประชาสัมพันธ์ช่องทางการรับบริจาคสิ่งของต่าง ๆ เพื่อช่วยเหลือผู้ลี้ภัยจากสถานการณ์ความไม่สงบในประเทศพม่าบริเวณใกล้ชายแดนไทย ภายในการเสวนาออนไลน์ เรื่อง มนุษยธรรมริมฝั่งสาละวินโดยสำนักข่าวเดอะรีพอร์ตเตอร์ ละครเรื่องนี้ดองนานมากแล้วมา 4 ปี จนกระทั่งเลยออกอากาศวันที่ 19 กันยายน พ.ศ.2567 ต่อจากน่านฟ้าชลาลัย และต่อมาเขาประกาศทางเพจช่อง 3 ว่าเรื่องนี้ดองไว้นาน จะมาฉาย ในปี พ.ศ. 2567 เท่านั้น แต่ว่าช่อง 3 เปิดไปลบ ละครโทรทัศน์ ช่อง 3 ว่าจะไม่มีการออกอากาศ เพราะว่าช่อง 3 ได้ถูกวางแผนนานมาก จนล่าสุดไม่ได้ออกอากาศสักปี
แหล่งข้อมูลอื่น

ข้อมูลละครอย่างเป็นทางการ เก็บถาวร 2022-08-10 ที่ เวย์แบ็กแมชชีน (พ.ศ. 2554)